A Dance with Dragons

A Dance with Dragons é a quinta novela da serie de fantasía épica A Song of Ice and Fire, obra do autor estadounidense George R. R. Martin. Nalgunhas áreas a edición de tapas brandas foi publicada en dúas partes tituladas Dreams and Dust e After the Feast.

A Dance with Dragons foi orixinalmente concibido como o título da segunda novela da serie, cando Martin aínda entendía a serie como unha triloxía. Algunhas edicións vellas estadounidenses de A Game of Thrones (1996) listaban A Dance of Dragons como segundo volume por estrear. A antoloxía de 1998 Legends, que trata da novela The Hedge Knight do universo A Song of Ice and Fire, lista A Dance of Dragons como o quinto da serie. Ó igual que os catro libros anteriores, o libro inclúe un longo apéndice, co que o volume acada un total de 1 040 páxinas.

O 3 de marzo de 2011, a marca de publicacións Bantam Spectra anunciou que a novela se estrearía o 12 de xullo de 2011. Martin entregou o manuscrito ó seu editor o 27 de abril de 2011; malia que no 2006, Martin fixo capítulos de mostra dispoñible na súa páxina web e en Amazon.co.uk. Ademais, a filial alemá de Amazon.com (Amazon.de) divulgou un 180 copias dúas semanas antes por erro. A edición americana de tapas brandas foi oficialmente publicada o 12 de xullo de 2011, con 6 edicións impresas (en total máis de 650 000 exemplares); 298 000 copias en formato impreso, dixital e en son foron vendidas só o primeiro día, converténdoo no máis vendido no 2011. O libro foi o segundo da súa serie en debutar no número #1 da lista de New York Times dos máis vendidos. Unhas poucas semanas após a súa publicación, A Dance With Dragons pasou a ser o número #1 nas listas de máis vendidos de Publisher's Weekly e USA Today.

 Notas 

 Véxase tamén 
 Ligazóns externas 
 Páxina oficial de George R. R. Martin 

Categoría:A Song of Ice and Fire
Categoría:Novelas de George R. R. Martin
Categoría:Obras literarias de 2011
Categoría:Obras literarias en inglés